CELEX: 62015CN0618
Language: da
Date: 2015-11-23 00:00:00
Title: Sag C-618/15: Anmodning om præjudiciel afgørelse indgivet af Cour de cassation (Frankrig) den 23. november 2015 — Concurrence Sàrl mod Samsung Electronics France SAS og Amazon Services Europe Sàrl

1.2.2016   
            
            
               DA
            
            
               Den Europæiske Unions Tidende
            
            
               C 38/37
            
         Anmodning om præjudiciel afgørelse indgivet af Cour de cassation (Frankrig) den 23. november 2015 — Concurrence Sàrl mod Samsung Electronics France SAS og Amazon Services Europe Sàrl
   (Sag C-618/15)
   (2016/C 038/51)
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøger: Concurrence Sàrl
   
      Sagsøgt: Samsung Electronics France SAS og Amazon Services Europe Sàrl
   
      Præjudicielt spørgsmål
   
   Skal artikel 5, nr. 3), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (1) fortolkes således, at en godkendt forhandler, der anser sig for krænket, i tilfælde af en påstået overtrædelse af forbud mod videresalg uden for et selektivt distributionsnet og via en markedsplads med onlinesalgstilbud på en række websteder, der drives i forskellige medlemsstater, har mulighed for at anlægge sag med henblik på at bringe det deraf følgende ulovlige forhold til ophør for retten i den stat, på hvis område det indhold, der er lagt ud på internettet, er eller har været tilgængeligt, eller stilles der krav om en anden tilknytning?
   
      (1)  EFT L 12, s. 1.